《定交诗二首效鲍明远体呈晁无咎》
宋代·黄庭坚

建酉金为政，摇落草木衰。
除瓜陇亩净，邵平无米炊。
满家色藜藿，诗书不賙饥。
平生晁公子，正用此时来。
定交无一物，秋月以为期。
执持荆山璧，要我雕琢之。
破斧不能柯，况乃玉无疵。
危冠论百揆，备乐奏四时。
成功彼有命，用舍君自知。
收身渺江湖，岁晚白鸟嬉。
开径蒲苇中，倚锄望君归。
闭塞乃非道，不才当尔为。

作者简介：黄庭坚（1045.8.9-1105.5.24），字鲁直，号山谷道人，晚号涪翁，洪州分宁（今江西省九江市修水县）人，北宋著名文学家、书法家，为盛极一时的江西诗派开山之祖，与杜甫、陈师道和陈与义素有“一祖三宗”（黄庭坚为其中一宗）之称。与张耒、晁补之、秦观都游学于苏轼门下，合称为“苏门四学士”。生前与苏轼齐名，世称“苏黄”。著有《山谷词》，且黄庭坚书法亦能独树一格，为“宋四家”之一。